
Проект: „HOME/2014/ISFP/AG/LAWX/7148 „Укрепване капацитета на криминалистичните институти на България, Словакия и Унгария с оглед предизвикателствата при изпълнение на Решение 2008/ 615/ПВР на Съвета от 23 юни 2008 г. и договора от Прюм за реализиране на стратегическите цели на ЕС в борбата с трансграничната престъпност и тероризма”, съфинансиран от фонд „Вътрешна сигурност” 2014 
















  
                   Приложение № 2
ПРОЕКТ
ДОГОВОР ЗА ОБЩЕСТВЕНА ПОРЪЧКА

№ ..........................
Днес, …………….. г., в гр. София, след проведена процедура за възлагане на обществена поръчка, открита с Решение № ……………………… от ……………….….. г.  на директора на „Научноизследователски институт по криминалистика” - МВР в качеството на оправомощено лице по смисъла на чл. 7, ал. 1 от Закона за обществените поръчки (ЗОП), между:
1. МИНИСТЕРСТВО НА ВЪТРЕШНИТЕ РАБОТИ, със седалище и адрес на управление: гр. София, ул. „Шести септември” № 29, БУЛСТАТ 000695235, ИН по ДДС: BG 000695235, представлявано от Добринка Вельова Маркова – Директор на НИК-МВР, упълномощена със заповед peг. № 8121з-739/30.05.2017 г. на министъра на вътрешните работи, от една страна, наричано по-долу „ВЪЗЛОЖИТЕЛ”, и 
2. ......................................................................................................................................................, със седалище и адрес на управление: ......................................................., ЕИК (БУЛСТАТ) ............................., представлявано от ……………………………………………………….. ......................................................................................................................................................, .......................................................................................................................................................

действащ в качеството си на ...................................., ЕГН ..............................., 
наричано за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

на основание чл. 112, ал. 1 от Закона за обществените поръчки („ЗОП“) и [посочват се наименование, номер и дата на акта на възложителя за избор на изпълнител] на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Конверсия на Националната ДНК база данни в Р България и разработване на специализиран управляващ софтуер за тази цел“
се сключи този договор за следното:
I. ПРЕДМЕТ НА ДОГОВОРА


Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави, срещу възнаграждение и при условията на този Договор, следните услуги: изготвяне на специализиран софтуер, който осъществява управление на Националната ДНК база данни с нейните четири подбази, инсталиране на софтуера, миграция на Националната ДНК база данни към новия сървър, конверсия на всички записи в базата данни към системата CODIS и обучение за работа със софтуера във връзка с изпълнение на дейност 4–3 „Конверсия на ДНК база данни“ от проект HOME/2014/ISFP/AG/LAWX/ 7148 „Укрепване капацитета на криминалистичните институти на България, Словакия и Унгария с оглед предизвикателствата при изпълнение на Решение 2008/615/ПВР на Съвета от 23 юни 2008 г. и договора от Прюм за реализиране на стратегическите цели на ЕС в борбата с трансграничната престъпност и тероризма”, наричани за краткост „Услугите“. 

Чл. 2. ИЗПЪЛНИТЕЛЯТ се задължава да предостави Услугите в съответствие с Техническата спецификация, Предложението за изпълнение на поръчката на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения № 1, № 2 и № 3 към този Договор и представляващи неразделна част от него.
II. СРОК НА ДОГОВОРА. СРОК И МЯСТО НА ИЗПЪЛНЕНИЕ. КАЧЕСТВО

Чл. 3. Договорът влиза в сила в деня на сключването му и е със срок на действие до изпълнение на всички поети от Страните задължения по Договора.

Чл. 4. Срокът за изпълнение на Услугите е до 90 дни, считано от подписване на договора с предмет „Конверсия на Националната ДНК база данни в Р България и разработване на специализиран управляващ софтуер за тази цел“, но не по-късно от 17.11.2018 г. 

Чл. 5. Мястото на изпълнение на Договора е НИК-МВР, гр. София, бул. „Александър Малинов“ № 1.
Чл. 6. (1) При инсталирането на софтуера, миграцията на Националната ДНК база данни към новия сървър, конверсията на всички записи в базата данни към системата CODIS от ИЗПЪЛНИТЕЛЯ не се допуска загуба на данни и налични функционалности. 
Качеството на услугата следва да отговаря на техническите характеристики от Предложението за изпълнение на поръчката на ИЗПЪЛНИТЕЛЯ и да е в пълно съответствие с изискванията на Техническата спецификация на ВЪЗЛОЖИТЕЛЯ.

(2) При инсталацията на софтуера, Изпълнителят предоставя на възложителя подробно ръководство за работа със софтуера, включващо описание на архитектурата, възможните настройки, работата с отделните модули, работата на различните роли на потребителите. Ръководството се представя в цифров вид.
III. ЦЕНА, РЕД И СРОКОВЕ ЗА ПЛАЩАНЕ
Чл. 7. (1) За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер на ………… (…………) лева без ДДС  и ……… (…………) лева с ДДС (наричана по-нататък „Цената“ или „Стойността на Договора“), съгласно Ценовото предложение на ИЗПЪЛНИТЕЛЯ, съставляващо Приложение № 3.

(2) В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители (ако е приложимо), като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.


(3) Цената, посочена в ал. 1, е фиксирана/крайна. Единичните цени за отделните дейности, свързани с изпълнението на Услугите, посочени в Ценовото предложение на ИЗПЪЛНИТЕЛЯ, са фиксирани/крайни за времето на изпълнение на Договора и не подлежат на промяна, освен в случаите, изрично уговорени в този Договор и в съответствие с разпоредбите на ЗОП.  
(4) Уговорената цена включва всички преки и непреки разходи за изпълнение на Договора, както и дължимите данъци и такси, и не може да бъде променяна, освен в случаите, изрично уговорени в този Договор и в съответствие с разпоредбите на ЗОП. 

Чл. 8. ВЪЗЛОЖИТЕЛЯТ заплаща на ИЗПЪЛНИТЕЛЯ дължимото възнаграждение за Услугите с банков превод в рамките на 30 (тридесет) дни след представяне на оригинална фактура и двустранно подписан предавателно – приемателен протокол. ИЗПЪЛНИТЕЛЯТ представя на ВЪЗЛОЖИТЕЛЯ оригиналната фактура в срок до 3 дни след подписване на протокола по чл. 23, ал. 5.
Чл. 9. (1) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:
Банка:
[…………………………….]
BIC:
[…………………………….]
IBAN:
[…………………………….]. /наименование, град, ПК, офис/клон/
(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени в банковата му сметка в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
(3) Във фактурите, които ИЗПЪЛНИТЕЛЯТ издава във връзка с изпълнението на настоящия договор, следва да бъде указано, че разходът се извършва по проект HOME/2014/ISFP/AG/LAWX/ 7148 „Укрепване капацитета на криминалистичните институти на България, Словакия и Унгария с оглед предизвикателствата при изпълнение на Решение 2008/615/ПВР на Съвета от 23 юни 2008 г. и договора от Прюм за реализиране на стратегическите цели на ЕС в борбата с трансграничната престъпност и тероризма”.

(4) ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ дейности преди отстраняване на всички недостатъци, установени с двустранно подписан констативен протокол. Отстраняването на недостатъците е за сметка на ИЗПЪЛНИТЕЛЯ.
IV. ГАРАНЦИЯ ЗА ИЗПЪЛНЕНИЕ
Чл. 10. (1) При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто) от Стойността на Договора без включен ДДС, а именно ……… (………) лева, която служи за обезпечаване на изпълнението на задълженията на ИЗПЪЛНИТЕЛЯ по Договора. Страните се съгласяват, че:

 
1. 75% (седемдесет и пет процента) от стойността на гаранцията за изпълнение е предназначена за обезпечаване на изпълнението на предмета на договора.

2. 25% (двадесет и пет процента) от стойността на гаранцията за изпълнение е предназначена за обезпечаване на гаранционното поддържане на услугата в посочения гаранционен срок по чл. 15, ал. 1.
(2) Гаранцията за изпълнение на договора се представя от Изпълнителя под формата на парична сума, банкова гаранция или застраховка, която обезпечава изпълнението чрез покритие на отговорността на изпълнителя. Гаранцията под форма на парична сума или банкова гаранция може да се предостави от името на изпълнителя за сметка на трето лице - гарант. Изпълнителят сам избира формата на гаранцията за изпълнение.
Чл. 11. (1) В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 7 (седем) дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 12, ал. 1 от Договора, и/или
2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12, ал. 2 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 12, ал. 5 от Договора.

Чл. 12. (1) Когато като Гаранция за изпълнение се представя парична сума, сумата се внася по следната банкова сметка: IBAN: BG09 BNBG 9661 3300 1462 01, BIC: BNBGBGSD, БНБ на името на Министерство на вътрешните работи.
 
(2) Когато гаранцията за изпълнение е банкова, се представя оригиналът й и същата е безусловна, неотменяема, покриваща 100 % от стойността на гаранцията за изпълнение и със срок на валидност срока на изпълнение на договора, плюс гаранционния срок по чл. 15, ал. 1,  плюс 30 (тридесет) дни. Да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор. Всички такси и комисионни свързани с усвояване на суми от банкова гаранция са за сметка на Изпълнителя .

(3) Частта от гаранцията за изпълнение на договора, предназначена за обезпечаване на изпълнението на предмета на договора по чл. 1, се освобождава в срок от 30 (тридесет) дни след изтичане на срока по чл. 4 при пълното и точно изпълнение на задълженията на Изпълнителя по договора, без да се дължат лихви на изпълнителя. Частта от гаранцията за изпълнение, предназначена за обезпечаване на гаранционното поддържане, се освобождава в срок от 30 (тридесет) дни след изтичане на гаранционния срок по чл. 15, ал. 1, и след подписване на протокола по чл. 23, ал. 8 от двете страни, без да се дължат лихви на изпълнителя. Гаранцията за изпълнение, представена под формата на банкова гаранция/застраховка, се освобождава в посочените срокове или чрез предаване на оригинала на документа за учредяването/сключването й на ИЗПЪЛНИТЕЛЯ (когато същият избере да представи нова банкова гаранция/нова застраховка за остатъка), или чрез изпращане на уведомително писмо от ВЪЗЛОЖИТЕЛЯ до ИЗПЪЛНИТЕЛЯ и банката/застрахователното дружество, учредила/сключило гаранцията/застраховката, че гаранцията се счита за освободена до съответния размер, след подписване на предавателно-приемателен протокол по чл. 23, ал. 5 и евентуално предявяване на претенции от страна на ВЪЗЛОЖИТЕЛЯ се считат за валидни до размера по остатъка (когато в банковата гаранция/застраховката не е предвидена възможност за поетапно освобождаване).

(4) Когато поръчката не бъде изпълнена в договорения краен срок, ИЗПЪЛНИТЕЛЯТ е длъжен да удължи срока на предоставената банкова гаранция или да предостави на ВЪЗЛОЖИТЕЛЯ нова банкова гаранция с валидност срока на изпълнение на договора, плюс гаранционния срок по чл. 15, ал. 1, плюс 30 (тридесет) дни, не по- късно от 5 (пет) работни дни преди изтичане срока на банковата гаранция. При непредставяне в посочения срок на документ, удостоверяващ изпълнението на ангажимента от страна на ИЗПЪЛНИТЕЛЯ, ВЪЗЛОЖИТЕЛЯТ има право да предяви искане за усвояване на гаранцията в пълен размер.

(5) Когато гаранцията за изпълнение е застраховка, се представя оригиналът й, покриваща 100 % от стойността на гаранцията за изпълнение и със срок на валидност срока на изпълнение на договора, плюс гаранционния срок по чл. 15, ал. 1, плюс 30 (тридесет) дни. Когато поръчката не бъде изпълнена в договорения краен срок, ИЗПЪЛНИТЕЛЯТ е длъжен да удължи срока на предоставената застраховка или да предостави на ВЪЗЛОЖИТЕЛЯ нова застраховка с валидност срока на изпълнение на договора, плюс гаранционния срок по чл. 15, ал. 1, плюс 30 (тридесет) дни, не по-късно от 5 (пет) работни дни преди изтичане срока на застраховката. При непредставяне в посочения срок на документ, удостоверяващ изпълнението на ангажимента от страна на ИЗПЪЛНИТЕЛЯ, ВЪЗЛОЖИТЕЛЯТ има право да предяви искане за изплащане на застраховката в пълен размер. Застраховката следва да гарантира правата на Възложителя за задържане на гаранцията за изпълнение, и удържане от нея размера на начислените неустойки, съгласно уговореното в договора;
(6) ИЗПЪЛНИТЕЛЯТ съгласува условията на застрахователния договор с ВЪЗЛОЖИТЕЛЯ, като в него не трябва да се съдържат разпоредби, които да противоречат на настоящия договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, са за сметка на ИЗПЪЛНИТЕЛЯ. 

(7) ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, до приключването му с влязло в сила съдебно решение или споразумение. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

(8) ВЪЗЛОЖИТЕЛЯТ има право да задържи Гаранцията за изпълнение в пълен размер и да се удовлетвори от нея в следните случаи:
1. ако ИЗПЪЛНИТЕЛЯТ забави изпълнението на свое договорно задължение за срок по-дълъг от 10 десет дни и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ и договора е развален от страна на ВЪЗЛОЖИТЕЛЯ на това основание; 

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

(9) ВЪЗЛОЖИТЕЛЯТ има право да удържи от стойността на гаранцията за изпълнение размера на начислените неустойки по този договор.

(10) ВЪЗЛОЖИТЕЛЯТ задържа гаранцията за изпълнение при прекратяване на дейността на ИЗПЪЛНИТЕЛЯ или при обявяването му в несъстоятелност.

Чл. 13. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

Общи условия относно Гаранцията за изпълнение 
Чл. 14. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.
V. ГАРАНЦИОНЕН СРОК
Чл. 15. (1) Гаранционният срок на услугата и последващите дейности съгласно техническата спецификация и Предложение за изпълнение на поръчката на Изпълнителя е ................ (..............) месеца и започва да тече от датата на подписване на предавателно-приемния протокол по чл. 23, ал.5 от договора.
(2) Всички проблеми свързани със специализирания софтуер и свързаните с това проблеми по правилното функциониране на националната ДНК база данни се отстраняват от и за сметка на ИЗПЪЛНИТЕЛЯ. 
Чл. 16. (1). При поява на дефекти или технически проблеми в гаранционния срок, ВЪЗЛОЖИТЕЛЯТ е длъжен да уведоми ИЗПЪЛНИТЕЛЯ.
(2) В рамките на гаранционния срок ИЗПЪЛНИТЕЛЯТ е длъжен да предприеме действия по установяване на проблема и да възстанови нормалната работоспособност на специализирания софтуер и съответно на националната ДНК база данни в срок, съгласно Предложението за изпълнение на поръчката на ИЗПЪЛНИТЕЛЯ. 
(3) При откриване на грешка в софтуерния продукт от Възложителя, същият информира Изпълнителя, който писмено, в двуседмичен срок, предлага решение на проблема. 

(4) В случаите на грешки, водещи до неправилно функциониране на софтуера – невъзможност за въвеждане и  изтриване на данни, поддържане на целостта на базата данни и извършване на запис на резервно копие, загуба на данни, невъзможност за прехвърляне на данни към систематa CODIS, по вина на Изпълнителя, последният със съдействието и съгласието на производителя на системата, реализира предлаганото решение в срок от десет работни дни.

Чл. 17. (1). ИЗПЪЛНИТЕЛЯТ е длъжен да осигури надеждно обслужване и поддръжка за нормалното функциониране на специализирания софтуер и националната ДНК база данни в гаранционният срок и в съответствие с изискванията на техническата спецификация - Приложение № 1 и с Предложение за изпълнение на поръчката на Изпълнителя - Приложение № 2. 
(2) За всички технически проблеми, ИЗПЪЛНИТЕЛЯТ трябва да организира помощно бюро /хелп деск/ за техническа поддръжка. Достъпът до Помощното бюро трябва е осигурен чрез телефонен номер, факс и e-mail, който да не поставя потребителите пред нуждата да плащат разговори по международни тарифи или по такива с добавена стойност. ИЗПЪЛНИТЕЛЯТ трябва да предостави информация за обслужващ център - адрес и телефонни номера, както и списък на персонала, който ще оказва нужното съдействие и помощ.
(3) Помощно бюро /хелп деск/ за подаване на заявка за сервизна услуга (ЗСУ) е: телефон ..........., факс ..........., e-mail ..................... .
(4) ИЗПЪЛНИТЕЛЯТ е длъжен да осигури обслужване в рамките на работното време 8:30 до 17:30 в работни дни на всички постъпили ЗСУ.

(5) Представител на ВЪЗЛОЖИТЕЛЯ подава ЗСУ, като съобщава за възникналия проблем с базата данни и/или специализирания софтуер и идентифицираните последствия. ИЗПЪЛНИТЕЛЯТ потвърждава приемането на ЗСУ и предоставя номера, под който е регистрирана заявката.
(6) Времето за реакция на ИЗПЪЛНИТЕЛЯ при проблем е до 24 часа от приемане на заявката.

(7) За критични проблеми (проблеми водещи до спиране на системата или невъзможност за работа с нея) срок за отстраняване е не по-голям от 5 (пет) работни дни.

(8)За важни проблеми (проблеми водещи до неработоспособност на спомагателни функции) срок за отстраняване е не по-голям от 10 (десет) работни дни.

(9)
 ИЗПЪЛНИТЕЛЯТ уведомява писмено ВЪЗЛОЖИТЕЛЯ за срока, в който ще бъде възстановена функционалността на базата данни и/или специализирания софтуер.
Чл. 18. (1) След възстановяването на функционалността на базата данни и/или специализирания софтуер, сервизният специалист от ИЗПЪЛНИТЕЛЯ, на когото е възложено изпълнението на ЗСУ, попълва протокол за извършена сервизна услуга /ПСУ/. В протокола се описва как е решен проблемът и в какви срокове е станало това. ПСУ е на хартиен носител в два екземпляра и се подписва и от двете страни - по един представител за всяка страна.
(2)
При всички сервизни действия, носещи опасност за работоспособността на системите върху сървърите, да се прави архив и да се проверява наличието и състоянието на архивите.

(3)
Извършването на дейности по отстраняване на проблем с базата данни и/или специализирания софтуер по възможност се извършва на място, в обекта на ВЪЗЛОЖИТЕЛЯ.
VI. ПРАВА И ЗАДЪЛЖЕНИЯ НА СТРАНИТЕ
Общи права и задължения на ИЗПЪЛНИТЕЛЯ

Чл. 19. (1) ИЗПЪЛНИТЕЛЯТ има право:


1. да получи възнаграждение в размера, сроковете и при условията по чл. 7 – 9 от Договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

3. ИЗПЪЛНИТЕЛЯТ няма право да ползва подизпълнител при изпълнение на договора. (Когато в процедурата изпълнителят е декларирал, че ще ползва подизпълнители при изпълнение на обществената поръчка вместо този текст в договора се изписва следното:

 
(2) При изпълнение на договора ИЗПЪЛНИТЕЛЯТ има право да ползва следните подизпълнители за : ...........................................................................................

(посочват се видовете работи от предмета на поръчката, които ще се предложат на подизпълнители и съответстващия на тези работи дял в проценти от стойността на обществената поръчка и предвидените подизпълнители;

(3)
ИЗПЪЛНИТЕЛЯТ е длъжен да сключи договор за подизпълнение с подизпълнителя/подизпълнителите, посочени в ал.1. 

(4)
За работата на подизпълнителите ИЗПЪЛНИТЕЛЯТ отговаря като за своя работа. 

(5)
В срок до три дни от сключването на договор за подизпълнение или на допълнително споразумение към него, или на договор с който се заменя посочен в ал. 1 подизпълнител, ИЗПЪЛНИТЕЛЯТ изпраща оригинален екземпляр от договора или допълнителното споразумение на ВЪЗЛОЖИТЕЛЯ заедно с доказателства, , че са изпълнени условията по чл. 66, ал. 2 и 11 ЗОП).

(6) Изпълнителят е длъжен да предоставя на ВЪЗЛОЖИТЕЛЯ информация за плащанията по договорите за подизпълнение (тази клауза се прилага при ползването на подизпълнители).

(7) Когато ИЗПЪЛНИТЕЛЯТ има изискуемо вземане по този договор срещу другата страна, той няма право да отказва да изпълни свое задължение, докато ВЪЗЛОЖИТЕЛЯТ не изпълни насрещното си задължение по договора.
Чл. 20. ИЗПЪЛНИТЕЛЯТ се задължава:
1. да изпълни поръчката с грижата на добрия търговец в сроковете, определени в този договор;

2. да осъществи изготвяне на специализиран софтуер, който осъществява управление на Националната ДНК база данни с нейните четири подбази, инсталиране на софтуера, миграция на Националната ДНК база данни към новия сървър, конверсия на всички записи в базата данни към системата CODIS и обучение за работа със софтуера, съгласно приложенията към договора - Техническа спецификация и Предложение за изпълнение на поръчката на ИЗПЪЛНИТЕЛЯ, на мястото посочено в чл. 5;

3. да изпълни преноса, пълно, точно, и качествено, в срока, определен по този договор и при спазване на действащата нормативна уредба, в това число изискванията по охрана на труда, санитарните и противопожарни норми;

4. След инсталация на софтуера, Изпълнителят, след съгласуване с графика на Възложителя, но не по-късно от две седмици от инсталацията, следва да проведе обучение за работа със софтуера за различните роли както следва:
4.1. Един двудневен курс за петнадесет души за ролите на лаборант/експерт;

4.2. Един тридневен курс за четирима души за ролите администратор/ръководител.

След приключване на обученията, Изпълнителят трябва да издаде съответните удостоверения за преминало обучение.
5. да отстрани за своя сметка допуснатите недостатъци, грешки и установени дефекти в процеса на изпълнението на договора;

6. да осигурява възможност на ВЪЗЛОЖИТЕЛЯ за осъществяване на текущ контрол и да предоставя информация за хода на изпълнението;

7. да предоставя гаранционно обслужване при условията на този договор и съгласно техническото предложение на ИЗПЪЛНИТЕЛЯ; 

8. да не използва по никакъв начин, включително за свои нужди, или да не разгласява пред трети лица каквито и да било данни и информация, станали му известни при или по повод изпълнението на настоящия договор, за цели, които не са свързани с предмета на този Договор, или която информация ВЪЗЛОЖИТЕЛЯТ няма интерес да бъде разкривана, освен с предварителното писмено съгласие на Възложителя. ИЗПЪЛНИТЕЛЯТ поема задължение да осигури тези действия от всяко лице от екипа си;

9. да съдейства на националните или други компетентни органи съгласно заповедта за отпускане на БФП при извършване на одити, контрол и проверки при усвояването и разходването на средствата по този договор;

10. ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт;

11. При изпълнение поръчката да спазва всички приложими към предмета на обществената поръчка нормативни изисквания, международните стандарти и изискванията на заповедта за отпускане на БФП

12. Да изпълнява указанията и изискванията на ВЪЗЛОЖИТЕЛЯ, изразени при съгласуване, одобряване и приемане изпълнението на дейностите по договора, да отстранява недостатъци и пропуски и да извършва необходимите поправки за своя сметка;

13. Да докладва на ВЪЗЛОЖИТЕЛЯ за всички заподозрени и/или доказани случаи на измама и/или нередност. 

14. Да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, и да контролира изпълнението на техните задължения (ако е приложимо)];
Общи права и задължения на ВЪЗЛОЖИТЕЛЯ

Чл. 21. ВЪЗЛОЖИТЕЛЯТ има право:

1. да изисква от ИЗПЪЛНИТЕЛЯ да изпълнява в срок и без отклонения съответните дейности, съгласно Предложението за изпълнение на поръчката на ИЗПЪЛНИТЕЛЯ, Приложение № 2 и съгласно Техническа спецификация – Приложение № 1 към настоящия договор.;

2. да извършва проверка във всеки момент от изпълнението на договора относно качество, количества, технически параметри, без това да пречи на оперативната дейност на ИЗПЪЛНИТЕЛЯ;

3. да претендира отстраняването на отклонения и недостатъци за сметка на ИЗПЪЛНИТЕЛЯ при установяване на некачествена работа, която не е в съответствие с Предложението за изпълнение на поръчката на ИЗПЪЛНИТЕЛЯ;

4. да откаже да приеме изпълнението на услугата, ако открие недостатъци или несъответствия между нея и изискванията на този договор;

5. да прави рекламации при установяване на некачествена работа, която не е в съответствие с техническата спецификация и с Предложението за изпълнение на поръчката на ИЗПЪЛНИТЕЛЯ, съответно Приложение № 1 и Приложение № 2.
Чл. 22. ВЪЗЛОЖИТЕЛЯТ се задължава:
1. да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

2. да приеме извършването на услугата;

3. да оказва необходимото съдействие на ИЗПЪЛНИТЕЛЯ при изпълнението на договора, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

4.
да предостави на разположение на ИЗПЪЛНИТЕЛЯ техническата информация и съдействие, които са поискани във връзка с изпълнението на дейностите по договора.
5. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;
6. да пази поверителна Конфиденциалната информация, в съответствие с уговореното в този договор;
7. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 12, ал. 3 от Договора при пълното и точно изпълнение на задълженията на Изпълнителя.
VII. ПРЕДАВАНЕ И ПРИЕМАНЕ НА ИЗПЪЛНЕНИЕТО

Чл. 23. (1) Приемането на дейностите по чл. 1 се извършва на мястото на изпълнение, посочено в чл. 5. Приемане изпълнението на дейностите по договора се удостоверява, с двустранно подписан предавателно - приемателен протокол, подписан в три екземпляра от представители на ИЗПЪЛНИТЕЛЯ и ВЪЗЛОЖИТЕЛЯ.


(2) След извършване на услугата, ВЪЗЛОЖИТЕЛЯТ е длъжен да я прегледа и ако констатира недостатъци или несъответствие с договореното, с техническата спецификация на ВЪЗЛОЖИТЕЛЯ и Предложението за изпълнение на поръчката на ИЗПЪЛНИТЕЛЯ, ВЪЗЛОЖИТЕЛЯТ и ИЗПЪЛНИТЕЛЯТ съставят двустранен констативен протокол за констатирани недостатъци/несъответствия.


(3) След съставянето на двустранния констативен протокол по ал. 2, ИЗПЪЛНИТЕЛЯТ е длъжен незабавно да отстрани констатираните недостатъци в съответствие с техническата спецификация на ВЪЗЛОЖИТЕЛЯ и Предложението за изпълнение на поръчката на изпълнителя за своя сметка.

(4) Изпълнителят съвместно с представители на ВЪЗЛОЖИТЕЛЯ съставят двустранни протоколи за инсталация и пускане в експлоатация на специализирания софтуер.


(5) В случай, че не са открити недостатъци и/или несъответствия на услугата или други дейности, или същите бъдат отстранени по реда на ал. 3, и след провеждане на обученията по чл. 20, т. 4, за които също се изготвя протокол за провеждането им, представители на ИЗПЪЛНИТЕЛЯ и представители на ВЪЗЛОЖИТЕЛЯ подписват предавателно-приемателен протокол.


(6) Приемането на изпълнението на услугата по реда на ал. 5 не освобождава ИЗПЪЛНИТЕЛЯ от отговорност за скрити недостатъци на извършената услуга, които не са могли да бъдат установени по реда на ал. 2. Рекламации относно скрити недостатъци се правят в седемдневен срок от откриването им, но не по-късно от гаранциония срок по чл. 15, ал 1. В случай на рекламация се съставя констативен протокол, подписан от представители на Изпълнителя и Възложителя, като Изпълнителят е длъжен в 5-дневен срок от подписването му да отстрани установените несъответствия и поправи скритите недостатъци. Ако е необходим по-дълъг срок за остраняване на несъотвествията или недостътаците, той се уговоря в двустранно подписания констативен протокол, но  не може да бъде по-дълъг от 30 (тридесет) дни. 


(7) Ако Изпълнителят не изпълни задължението си по ал. 6 да отстрани установените несъответствия и поправи скритите недостатъци за своя сметка, Възложителят има право да получи от Изпълнителя обратно заплатеното възнаграждение, съразмерно на съответната работа, или да отстрани/поправи несъответствията/недостатъците като разноските са за сметка на Изпълнителя. Страните определят оторизирани лица по договора, които да подписват предавателно приемателните и констативните протоколи. 

(8) След изтичането на гаранционният срок по чл. 15, ал 1 се подписва окончателен предавателно приемателен протокол между ИЗПЪЛНИТЕЛЯ и ВЪЛОЖИТЕЛЯ, удостоверяващ, че ИЗПЪЛНИТЕЛЯТ е осъществил гаранционната поддръжка в сроковете по чл. 15 от настоящия договор. 


(9) Достъпът на изпълнителя до помещенията, в които се намира оборудването, върху което ще се извършва инсталацията на софтуера, обект на договора, ще се извършва по начина и във времето, допустими съгласно Инструкция № 8121з-1415/20.11.2015 г. за реда и организацията за осъществяване на дейността по охрана на обекти по чл. 14, ал. 2, т. 4 от Закона за Министерството на вътрешните работи.
VIII. САНКЦИИ ПРИ НЕИЗПЪЛНЕНИЕ

Чл. 24. При забавено изпълнение на отделни задължения по договора от ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 0.5 %(нула цяло и пет) на сто за всеки просрочен ден, но не повече от 20% (двадесет) на сто от стойността на договора с ДДС.

Чл. 25. При лошо изпълнение, Изпълнителят дължи неустойка в размер на 20 % (двадесет на сто) от стойността на некачественото изпълнение.

Чл. 26. При частично неизпълнение, Изпълнителят дължи неустойка в размер на  20 % (двадесет на сто) от стойността на неизпълнената част. 

Чл. 27. Ако е в забава за плащане, Възложителят дължи неустойка в размер на законната лихва върху неизплатената в срок сума за всеки просрочен ден.

Чл. 28. (1) При пълно виновно неизпълнение на договора, ИЗПЪЛНИТЕЛЯТ заплаща неустойка в размер 20 %(двадесет) на сто от цената по договора с ДДС.

(2) В случай, че Възложителят развали този договор едностранно, по вина на Изпълнителя, последният дължи неустойка в размер на 20 % (двадесет на сто) от общата цена  по чл. 7, ал. 1 с ДДС.
Чл. 29. (1) При прекратяване на договора по чл. 37, ал. 2, т. 4 ВЪЗЛОЖИТЕЛЯ не дължи неустойки, лихви и пропуснати ползи на ИЗПЪЛНИТЕЛЯ.

(2) При прекратяване на договора по чл. 37, ал. 2, т. 4 ВЪЗЛОЖИТЕЛЯ дължи на ИЗПЪЛНИТЕЛЯ извършената и неразплатена услуга, доказана с фактура и предавателно – приемателен протокол.
Чл. 30. При прекратяване на договора по чл. 37, ал. 2, т. 1 страните не си дължат неустойки.

Чл. 31. За дължимия размер на съответната неустойка по този договор изправната страна съставя протокол и го предоставя на неизправната страна. В срок от 10 (десет) работни дни, считано от датата на протокола, неизправната страна превежда по посочена от изправната страна банкова сметка, дължимата неустойка.

Чл. 32. Страните по този договор запазват правото си да търсят  обезщетение за вреди по общия ред, ако тяхната стойност е по-голяма от изплатените неустойки по реда на този договор.  
Чл. 33. ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.  
Чл. 34. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
Чл. 35. При констатирано лошо или друго неточно или частично изпълнение на отделни задължения по договора или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответните задължения по договора, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора. 

IX. ИЗМЕНЕНИЕ И ПРЕКРАТЯВАНЕ НА ДОГОВОРА
Чл. 36 Изменението на договора се извършва по взаимно съгласие с подписване на двустранен анекс между страните. Изменението на договора не трябва да води до нарушение на разпоредбите в ЗОП, регламентиращи правните основания за изменение на договор за обществена поръчка.
Чл. 37. (1) Този Договор се прекратява:
1. с изтичане на Срока на Договора и след изтичане на гаранционния срок;
2. с изпълнението на всички задължения на Страните по него; 

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства; 

4.
при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.
(2) Договорът може да бъде прекратен:
1. по взаимно съгласие на Страните, изразено в писмена форма, с което се уреждат и финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.
2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ с писмено уведомление до другата страна.
3. едностранно от ВЪЗЛОЖИТЕЛЯ с 14 (четиринадесет) дневно писмено предизвестие при виновно неизпълнение на задължение от страна на ИЗПЪЛНИТЕЛЯ.

4. 
когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати, с писмено уведомление, веднага след настъпване на обстоятелствата.
5. при констатирани нередности по смисъла на европейското законодателство и/или  конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.

6. при условията на чл. 118 от Закона за обществените поръчки;
Чл. 38. (1) ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. 
(2) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.


(3) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи: 

1. когато ИЗПЪЛНИТЕЛЯТ не е започнал изпълнението на Услугите в срок до 10 (десет) дни, считано от Датата на влизане в сила на договора;

2. ИЗПЪЛНИТЕЛЯТ е забавил изпълнението на свое договорно задължение за срок по-дълъг от 10 десет дни или е прекратил изпълнението на Услугите  за повече от 10 (десет) дни;

3. ИЗПЪЛНИТЕЛЯТ е допуснал съществено отклонение от Техническата спецификация и Предложение за изпълнение на поръчката на ИЗПЪЛНИТЕЛЯ - Приложение № 1 и 2.

(4) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

Чл. 39. Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 

б) да предаде на ВЪЗЛОЖИТЕЛЯ всички отчети/доклади, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

Чл. 40. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.
X. СЧЕТОВОДНА ОТЧЕТНОСТ, ПРОВЕРКИ И ОДИТ
Чл. 41. (1) ИЗПЪЛНИТЕЛЯТ е длъжен да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.
(2) ИЗПЪЛНИТЕЛЯТ съхранява и предоставя всяка изискана от ВЪЗЛОЖИТЕЛЯ, националните и европейските компетентни органи, както и от други лица и органи имащи право на проверка или одит, информация относно изпълнението на този договор в срок до 2023 г.

(3) ИЗПЪЛНИТЕЛЯТ приема, че националните компетентни органи и европейските компетентни органи могат да извършват одит директно чрез свои служители или оторизирани лица. Този одит може да бъде извършван през периода на изпълнение на договора, до извършване на окончателното плащане и след това/по всяко време. Когато е намерено за подходящо, констатациите от одита могат да доведат до възстановяване на суми от ИЗПЪЛНИТЕЛЯ.
(4) ИЗПЪЛНИТЕЛЯТ се задължава да дава достъп на служители на националните компетентни органи, на европейските компетентни органи или оторизирани от тях лица до сгради и помещения, където са се провеждали дейности по договора, както и до цялата информация, включително и на електронен носител, необходима за извършване на одит.
XI. ОБЩИ РАЗПОРЕДБИ

Дефинирани понятия и тълкуване 

Чл. 42. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.
Спазване на приложими норми 

Чл. 43. При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност,   всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност 

Чл. 44. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.
(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до съответната Страна, всички [негови/нейни] поделения, контролирани от [него/нея] фирми и организации, всички [негови/нейни] служители и наети от [него/нея] физически или юридически лица, като съответната Страна отговаря за изпълнението на тези задължения от страна на такива лица. 

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 

Публични изявления

Чл. 45. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Авторски права

Чл. 46. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право. 

(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 5 (пет) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

(4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения
Чл. 47. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.
Информация и публичност
Чл. 48. Изпълнителят се задължава всички информационни материали при извършване на услугата да включват в тях:

•
Наименованието на проекта: HOME/2014/ISFP/AG/LAWX/ 7148 „Укрепване капацитета на криминалистичните институти на България, Словакия и Унгария с оглед предизвикателствата при изпълнение на Решение 2008/615/ПВР на Съвета от 23 юни 2008 г. и договора от Прюм за реализиране на стратегическите цели на ЕС в борбата с трансграничната престъпност и тероризма” 
• Флаг на Европейския съюз 
• Пояснение: Проектът е съфинансиран от фонд „Вътрешна сигурност” 2014.
(ДЕЛЕГИРАН РЕГЛАМЕНТ (ЕС) № 1048/2014 НА КОМИСИЯТА от 30 юли 2014 година за определяне на мерки за информиране и популяризиране, насочени към обществеността, и на мерки за информиране на бенефициерите съгласно Регламент (ЕС) № 514/2014 на Европейския парламент и на Съвета за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи и РЕГЛАМЕНТ ЗА ИЗПЪЛНЕНИЕ (ЕС) № 1049/2014 НА КОМИСИЯТА от 30 юли 2014 година относно техническите характеристики на мерките за информиране и популяризиране съгласно Регламент (ЕС) № 514/2014 на Европейския парламент и на Съвета за ‘определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи.)
Непреодолима сила
Чл. 49. (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила. 

(2) За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.
(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

(5) Не може да се позовава на непреодолима сила Страна: 

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

(6) Липсата на парични средства не представлява непреодолима сила.
Нищожност на отделни клаузи

Чл. 50. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава. 
Уведомления

Чл. 51. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са, както следва:
1. За ВЪЗЛОЖИТЕЛЯ: 
Директор на НИК-МВР
Адрес за кореспонденция: гр. София, бул. „Ал. Малинов“ № 1
Тел.: + 359 2 982 90 06
Факс: + 359 2 982 91 21
2. За ИЗПЪЛНИТЕЛЯ: 

Адрес за кореспонденция: …………………..
Тел.: …………………………………………...
Факс: …………………………………………..
e-mail: …………………………………………
Лице за контакт: ……………………………..

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща. 


(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.


(5)
При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.
Приложимо право

Чл. 52. За неуредените в този Договор въпроси се прилагат разпоредбите на действащото българско законодателство.
Разрешаване на спорове

Чл. 53. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд в гр. София.
Екземпляри

Чл. 54. Този Договор се състои от ..… (…..) страници и е изготвен и подписан в 3 (три) еднообразни екземпляра – 2 (два) за ВЪЗЛОЖИТЕЛЯ и 1 (един) за ИЗПЪЛНИТЕЛЯ.

Приложения:
Чл. 55. Към този Договор се прилагат и са неразделна част от него следните приложения:
Приложение № 1 – Техническа спецификация;

Приложение № 2 – Предложение за изпълнение на поръчката на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

	ЗА ВЪЗЛОЖИТЕЛЯ:

1. ...........................................................................

 (подпис и печат) 

ДИРЕКТОР НА НИК –МВР:

ДОБРИНКА МАРКОВА
...............................

Дата на подписване: 
2. ...........................................................................

(подпис)

Лице, отговорно за счетоводните записвания:
...............................

Дата на подписване: 
	ЗА ИЗПЪЛНИТЕЛЯ:

1. ..........................................................................

 (подпис и печат) 

Посочва се името на изпълнителя, име и фамилия на лицето/лицата, което го представлява и в какво качество.

...............................

Дата на подписване: 




Забележка: Проектът на този договор се допълва с всички предложения от офертата на участника, въз основа на които последният е определен за изпълнител на поръчката (чл. 112, ал. 4 ЗОП).

Дейност 4_3: Конверсия на ДНК база данни

